ΓΡΑΠΤΗ ΕΡΩΤΗΣΗ P-0488/98 υποβολή: Patricia McKenna (V) προς την Επιτροπή (17 Φεβρουαρίου 1998)

Θέμα: Δραστηριότητες ενημέρωσης της κοινής γνώμης σχετικά με τη Συνθήκη του Άμστερνταμ

Η Ευρωπαϊκή Επιτροπή άρχισε πρόσφατα τη διάθεση της δεύτερης έκδοσης του φυλλαδίου της με τίτλο «Μια νέα Συνθήκη για την Ευρώπη: οδηγός του πολίτη» το οποίο παρέχεται δωρεάν ως ένθετο με ορισμένες εκδόσεις του ιρλανδικού τύπου. Το φυλλάδιο αυτό εκδόθηκε στο πλαίσιο του προγράμματος ενημέρωσης Prince.

Πέρυσι το καλοκαίρι, η Επιτροπή δήλωσε ότι η πρώτη έκδοση του φυλλαδίου κυκλοφόρησε σε 534.000 αντίτυπα για όλη την Ευρώπη, από τα οποία 3000 αποκλειστικά για την Ιρλανδία.

Σε πόσα αντίτυπα κυκλοφορεί η δεύτερη έκδοση; Μπορεί η Επιτροπή να μας πει πόσα αντίτυπα διατέθηκαν για κάθε κράτος μέλος;

Τι ποσόν έχει δαπανήσει μέχρι σήμερα η Επιτροπή για την εκτύπωση και τη διάθεση του φυλλαδίου; Μπορεί να μας πει πως κατανέμεται η δαπάνη αυτή για κάθε κράτος μέλος;

Πόσα αντίτυα του συγκεκριμένου φυλλαδίου (τρέχουσες και μελλοντικές εκδόσεις) σχεδιάζει η Επιτροπή να τυπώσει; Τί αριθμό φυλλαδίων σχεδιάζει να διαθέτει σε κάθε κράτος μέλος;

Η Επιτροπή έχει, επιπλέον, εισέλθει ήδη στη διαδικασία διοργάνωσης δημοσίων σεμιναρίων και διαλέξεων με θέμα τη Συνθήκη του Άμστερντάμ. Είναι σε θέση να μας δώσει λεπτομερή στοιχεία όσον αφορά τον αριθμό των εκδηλώσεων για το θέμα αυτό, τις οποίες πρόκειται να πραγματοποιήσει στην Ιρλανδία; Βάσει ποίων προγραμμάτων διοργανώνονται οι εκδηλώσεις αυτές;

Είναι σε θέση η Επιτροπή να μας πει ποιό προβλέπει ότι θα είναι το κόστος της διοργάνωσης τέτοιων εκδηλώσεων σε κάθε κράτος μέλος;

Aπάντηση του κ. Oreja εξ ονόματος της Επιτροπής (7 Aπριλίου 1998)

Η πρώτη έκδοση του φυλλαδίου «Μια νέα Συνθήκη για την Ευρώπη: οδηγός του πολίτη» κόστισε 99.050 ECU. Τυπώθηκαν 534.000 αντίτυπα με κόστος 0,18 ECU ανά τεμάχιο. Στην δεύτερη έκδοση τυπώθηκαν 1.384.000 αντίτυπα με κόστος 161.480 ECU δηλαδή 0,12 ECU ανά τεμάχιο. Τα αντίτυπα διανεμήθηκαν στα κράτη μέλη, μεταξύ άλλων από τα Γραφεία του Κοινοβουλίου και της Επιτροπής, ως εξής:

>TABLE>

Όπως έχει επισημάνθει προηγουμένως στο Αξιότιμο Μέλος, αντίτυπα στάλθηκαν επίσης στις Αντιπροσωπείες της Επιτροπής στις τρίτες χώρες και στους συνδρομητές των ταχυδρομικών καταλόγων. Τα στατιστικά στοιχεία του παραπάνω πίνακα περιλαμβάνουν και έναν αριθμό ειδικών ταχυδρομικών αποστολών καθώς και αντίτυπα που διανεμήθηκαν απευθείας στους πολίτες από την Επιτροπή κατόπιν αιτήσεως τους. Δεν υπάρχουν στατιστικά στοιχεία σχετικά με τον ακριβή αριθμό των αντιτύπων που διανεμήθηκαν μεταξύ των κρατών μελών.

Όσον αφορά την διοργάνωση δημοσίων σεμιναρίων και διαλέξεων για τη Συνθήκη του Άμστερνταμ, η Επιτροπή δεν διοργανώνει η ίδια τίποτα σε κανένα κράτος μέλος. Η Επιτροπή δημοσίευσε μια πρόσκληση για υποβολή προτάσεων (AP/97 - 01/TF) ζητώντας προγράμματα ενημέρωσης τα οποία θα συγχρηματοδοτηθούν από την Επιτροπή στο πλαίσιο της ενημερωτικής δράσης με προτεραιότητα «Ας οικοδομήσουμε μαζί την Ευρώπη», μιας εκ των τριών πρωτοβουλιών του Prince, του προγράμματος ενημέρωσης για τους πολίτες της Ευρώπης, που αποφασίστηκε από κοινού από το Κοινοβούλιο και την Επιτροπή. Τα στατιστικά στοιχεία ανά κράτος μέλος των προγραμμάτων που αποφασίστηκε να συγχρηματοδοτηθούν μέσω της πρόσκλησης για υποβολή προτάσεων βρίσκονται καθ' οδόν προς το Αξιότιμο Μέλος και τη Γενική Γραμματεία του Κοινοβουλίου. Tρία ιρλανδικά προγράμματα επιλέχθηκαν (των φορέων Irish Council of Trade Unions-Ιρλανδικό Συμβούλιο Εργατικών Συνδικάτων, National Women's Council of Ireland-Εθνικό Συμβούλιο Γυναικών της Ιρλανδίας και European Movement-Ευρωπαϊκό Κίνημα). Εν τω μεταξύ το ICTU ζήτησε από την Επιτροπή να ματαιώσει την προβλεπόμενη απ' αυτό δραστηριότητα.

Παρότι η Επιτροπή δεν διοργανώνει δημόσια σεμινάρια ή διαλέξεις στην Ιρλανδία, σε συνεργασία με το Γραφείο του Κοινοβουλίου διοργανώνει μια σειρά από δημόσιες συζητήσεις πάνω σε θέματα σχετικά με τη Συνθήκη, με ισόρροπη συμμετοχή των ομιλητών και των δύο πλευρών της συζήτησης. Συνολικά έξι δημόσιες συζητήσεις έχουν προγραμματιστεί και δύο έχουν ήδη πραγματοποιηθεί. Tο ποσό που δαπανήθηκε (καλύπτοντας την διαφήμιση και τα αναψυκτικά αλλά όχι τα διοικητικά έξοδα) θα προσεγγίσει τις £ 25.600. Αυτή η δαπάνη αποτελεί μέρος του προγράμματος ενημέρωσης Prince, το οποίο εγκρίθηκε από το Κοινοβούλιο.